RATP Z 1500
D Z 1500 „Altéo“ sind zweisystemfähigi Doppelstock­triebzüg, wo uf der französisch Linie RER A im Grossrum Paris igsetzt wärde. D Eiheite sind vo GEC, Alstom und ANF (Bombardier France) baut worde. D Eiheite sind au als RATP-Version vom MI 2N bekannt.

D MI 2N vo der RATP ähnle de SNCF-Iheite vo der Bauart Z 22500, doch unerscheide sich d Iheite bispilswis bi der Atribsusrüschtig und der Ufteilig vo de Innerüm.

Gschicht

Isatz 
D erschte Altéo-Iheite verchere am 6. Juni 1997 im öffentliche Vercher. Für d RER-Linie A sind 43 Fünfwageiheite (215 Wage) baut worde. D Altéo wärde uschliesslich uf dere Linie igsetzt und verchere iner Regel in Doppeltraktion.

Modernisierig 
Ab 2019 wärde d 43 RATP-Ihte eme Modernisierigsprogramm underzoge, das d Erneuerig vo de Fahrgaschtrüm (Ustusch vo Sitze und Bodebeschichtig, Beleuchtig, Aordnig vo Mehrzweckbereiche), de Ihbau vome Videouberwachigssystem, besseri Zuegänglichkeit für Fahrgäscht mit igschränkter Mobilität (zuesätzlich e Rueftaschte für Rollstuehlfahrer und es verbesserts Lutsprächersystem) und d Verbessrig vom Fahrgaschtinformationssystem umfasst. Ds Renovierigsprogramm wird vo der RATP-Gruppe verwaltet und näbefinanziert vo der RATP und der Île-de-France Mobiilités (IDFM), ds Programm stellt e Gesamtsumme vo 134 Mio. EUR dar.  Nach der Modernisierig berchäme d Iheite en neui Usselackierig in de IDFM-Farbe (grau, wiss und hellblau). D RATP het d Realisierig vo dem Renovationsprogramm an d CAF vergä. D erschte Iheite wärde vorussichtlich im Jahr 2020 in Dienscht gstellt.

Technik 
D Iheite sind zweisystemfähig für 1500 V Glich- und 25 kV Wächselspannig mit ere Frequenz vo 50 Hz. Uf de Strecke vo der Linie RER A sind Abschnitt mit beide Stromsystem vorhande (25 kV uf de RFF- bzw. SNCF-Abschnitt vo Cergy-le-Haut und Poissy bis Nanterre-Préfecture, 1,5 kV uf de RATP-Strecke vo Nanterre- Préfecture uf Marne-la-Vallée, Boissy-Saint-Léger und Saint-Germain-en-Laye).

Züge

Links 

MI 2N page on Metro-pole.net

Fuessnote 

Triibfahrzüg